smcproject/ml-wiki-sentences huggingface dataset:
കേരള സർക്കാരിൻ്റെ സാമൂഹ്യനീതി വകുപ്പിൽ ജോലി ചെയ്യുന്ന നാല് ട്രാൻസ്‌ജെൻഡർമാരിൽ ഒരാളായിരുന്നു സിത്താര.
2018-ലാണ് സിത്താര മോഡലിംഗ് ആരംഭിച്ചത്.
2021-ൽ ഇന്ത്യയെ പ്രതിനിധീകരിച്ച് മിസ് ട്രാൻസ് ഗ്ലോബൽ 2021-ൽ സിത്താര കിരീടം ചൂടി.
അന്താരാഷ്ട്ര സൗന്ദര്യമത്സരത്തിൽ വിജയിക്കുന്ന ആദ്യ ഇന്ത്യൻ ട്രാൻസ്‌ജെൻഡർ വനിതയായിരുന്നു അവർ.
പിങ്ക് എന്ന സിനിമയിൽ സിതാര പ്രധാന വേഷം ചെയ്തു.
അവർ LGBT+ അവകാശ വാദത്തിൽ ഏർപ്പെട്ടിട്ടുണ്ട്.
ശ്രുതി സിത്താര ജനിച്ചത് 1992ലാണ്.
അവരുടെ ജന്മനാട് കേരളത്തിലെ വൈക്കത്താണ്.
കോട്ടയത്തെ ഒരു റസിഡൻഷ്യൽ സ്‌കൂളിൽ പഠിക്കുന്ന സിത്താരയ്ക്ക് പന്ത്രണ്ടാം ക്ലാസ് വരെ ട്രാൻസ്‌ജെൻഡർ കമ്മ്യൂണിറ്റിയെക്കുറിച്ച് അറിയില്ലായിരുന്നു.
വളർന്നപ്പോൾ തന്നെ ലിംഗവിഭ്രാന്തിയും ട്രാൻസ്ഫോബിയയും അവർക്ക് അനുഭവപ്പെട്ടു.
കേരളത്തിലെ കൊച്ചി നഗരത്തിലെ കോളേജിലാണ് സിത്താര ആദ്യമായി ട്രാൻസ്‌ജെൻഡർ സമൂഹത്തെക്കുറിച്ച് പഠിച്ചത്.
അവർ നഗരത്തിൽ ഒരു കോർപ്പറേറ്റ് ജോലി ചെയ്യാൻ തുടങ്ങി.
ക്രമേണ അവർ ട്രാൻസ്‌ജെൻഡറായി പുറത്തിറങ്ങാൻ തുടങ്ങി.
അവരുടെ രണ്ട് സുഹൃത്തുക്കൾ അവരെ വിജയകരമായി കുടുംബത്തിലേക്ക് പോകാൻ സഹായിച്ചു.
2018-ൽ ഡെക്കാൻ ക്രോണിക്കിളിന് നൽകിയ അഭിമുഖത്തിൽ ഈ പ്രക്രിയയിലൂടെ തിരസ്‌കരണവും ബുദ്ധിമുട്ടും അനുഭവിച്ചറിഞ്ഞെങ്കിലും അവരുടെ സുഹൃത്തുക്കളുടെയും സഹപ്രവർത്തകരുടെയും സ്വീകാര്യത അവർക്ക് ലഭിച്ചു എന്ന് അവർ പറഞ്ഞു.
2018-ൽ ഇരുപത്തഞ്ചാമത്തെ വയസ്സിൽ സിത്താര കേരള സർക്കാരിൻ്റെ സാമൂഹ്യനീതി വകുപ്പിൻ്റെ ട്രാൻസ്‌ജെൻഡർ വിഭാഗത്തിൽ പ്രോജക്റ്റ് അസിസ്റ്റൻ്റായി ജോലി ചെയ്തു.
അവരുടെ ജോലിയിൽ അവർ ആദ്യത്തെ നാല് ട്രാൻസ്‌ജെൻഡർമാരിൽ ഒരാളായിരുന്നു.
അവർ ഒരിക്കൽ കേരളത്തിലെ മുൻ ആരോഗ്യമന്ത്രിയായിരുന്ന കെ കെ ശൈലജയോടൊപ്പം പ്രവർത്തിച്ചിട്ടുണ്ട്.
രാജ്യത്തെ ആദ്യത്തെ ട്രാൻസ്‌ജെൻഡർ ഇന്ത്യൻ അഡ്മിനിസ്ട്രേറ്റീവ് സർവീസ് (ഐഎഎസ്) ഓഫീസറാകാനുള്ള തൻ്റെ ലക്ഷ്യത്തെക്കുറിച്ച് 2018 ൽ സിത്താര ഡെക്കാൻ ക്രോണിക്കിളിനോട് പറഞ്ഞു.
സിത്താര 2018 ൽ മോഡലിംഗ് ആരംഭിച്ചു.
പ്രാദേശിക പരസ്യങ്ങളിലും ആൽബങ്ങളിലും അവർ അഭിനയിച്ചു.
ട്രാൻസ്‌ജെൻഡർ വനിതകൾക്കായുള്ള കേരളത്തിലെ ആദ്യ സൗന്ദര്യമത്സരത്തിൻ്റെ രണ്ടാം പതിപ്പായ 2018 ലെ ധ്വായ ക്വീൻ അവർ നേടി.
മിസ് ട്രാൻസ് ഗ്ലോബൽ 2021
2020-ൽ ആരംഭിച്ച ട്രാൻസ്‌ജെൻഡർ വനിതകൾക്കായുള്ള അന്താരാഷ്‌ട്ര സൗന്ദര്യമത്സരമായ മിസ് ട്രാൻസ് ഗ്ലോബൽ 2021- ൽ സിത്താര ഇന്ത്യയെ പ്രതിനിധീകരിച്ചു.
നടി നമിത മാരിമുത്തുവും മേക്കപ്പ് ആർട്ടിസ്റ്റ് രഞ്ജു രഞ്ജിമറും നയിച്ച മത്സരത്തിനായി സിത്താര ആറ് മാസത്തെ തയ്യാറെടുപ്പുകൾ നടത്തി ഒപ്പം മത്സരത്തിനായി ആറുമാസം ചെലവഴിച്ചു.
മിസ് ട്രാൻസ് ഗ്ലോബൽ 2021 ലണ്ടനിൽ നടത്താനായിരുന്നു തീരുമതീരുമാനിച്ചിരുന്നത്.
എങ്കിലും COVID-19 നിയന്ത്രണങ്ങൾ മത്സരത്തെ ഒരു ഓൺലൈൻ ഇവൻ്റാക്കി മാറ്റി.
ഡിസംബർ 1 ന് സിത്താര 2021 ലെ വിജയിയും വാക്ചാതുര്യമുള്ള വിജയിയുമായി ഈ മത്സരത്തിൽ തിരഞ്ഞെടുക്കപ്പെട്ടു.
ഇൻസ്റ്റാഗ്രാമിൽ  അവർ തൻ്റെ കിരീടം അന്തരിച്ച അമ്മയ്ക്കും റേഡിയോ വാർത്താ അവതാരകയായ അനന്യ കുമാരി അലക്സിനും സമർപ്പിച്ചു.
കേരളത്തിലെ നിയമസഭാ തെരഞ്ഞെടുപ്പിലെ ആദ്യ ട്രാൻസ്‌ജെൻഡർ സ്ഥാനാർത്ഥിയായിരുന്നു അവർ.
ലിംഗഭേദം സ്ഥിരീകരിക്കാനുള്ള ശസ്ത്രക്രിയയെ തുടർന്നുള്ള വേദനയും ജനനേന്ദ്രിയ ഛേദവും മൂലവുമാണ് അലക്സ് 2021 ജൂലൈയിൽ ആത്മഹത്യ ചെയ്തത്.
കേരളത്തിലെ ഉന്നതവിദ്യാഭ്യാസ സാമൂഹ്യനീതി വകുപ്പ് മന്ത്രി ആർ.ബിന്ദു ട്വിറ്ററിലൂടെ സിതാരയെ അഭിനന്ദിച്ചു.
അഭിഭാഷക
എൽജിബിടിക്യു+ അവകാശ പ്രവർത്തകയെന്നാണ് സിത്താരയെ ദ ഹിന്ദു വിശേഷിപ്പിച്ചത്.
മത്സരത്തിന് ശേഷം അത്തരത്തിലുള്ള അംഗീകാരം അവർക്ക് ലഭിച്ചു.
മിസ് ട്രാൻസ് ഗ്ലോബലിൻ്റെ സ്ഥാപകയായ മിസ് സഹാറ അവരുടെ ഈ വാദത്തെ പ്രശംസിച്ചു.
അവർ കാലിഡോസ്കോപ്പ് എന്ന പേരിൽ ഒരു ഓൺലൈൻ എൽജിബിടിക്യു+ അഡ്വക്കസി കാമ്പെയ്ൻ സ്ഥാപിച്ചു.
കാമ്പെയ്‌നിൻ്റെ ഭാഗമായി അവർ ഓൺലൈനിലും കേരളത്തിലുടനീളമുള്ള കോളേജുകളിലും സെഷനുകളിൽ പങ്കെടുത്തിട്ടുണ്ട്.
അവർ റൈസ് അപ്പ് ഫോറം സ്ഥാപിച്ചു.
അത് സാമൂഹികവും പാരിസ്ഥിതികവുമായ വിഷയങ്ങളിൽ കൂടുതൽ ശ്രദ്ധ കേന്ദ്രീകരിക്കുന്നു.
2022 ലെ റൈസ് അപ്പ് ഫോറത്തിനായി ഫോർട്ട് കൊച്ചിയുടെ ചുവരുകളിൽ വരച്ച ഒരു ചുമർ ചിത്രവും നാല് ചുവർചിത്രങ്ങളും അവർ ഉദ്ഘാടനം ചെയ്തിരുന്നു.
2021-ൽ ദി ന്യൂ ഇന്ത്യൻ എക്‌സ്പ്രസിന് നൽകിയ അഭിമുഖത്തിൽ അഭിനയത്തിൽ ഒരു കരിയർ തുടരാനും മലയാള സിനിമയിൽ ട്രാൻസ്‌ജെൻഡർ പ്രാതിനിധ്യം മെച്ചപ്പെടാനുമുള്ള തൻ്റെ ആഗ്രഹം സിത്താര പ്രകടിപ്പിച്ചു.
വിനു വിജയ് രചനയും സംവിധാനവും നിർവഹിച്ച മലയാളം -ഭാഷാ റൊമാൻ്റിക് ചിത്രമായ പിങ്ക് എന്ന ചിത്രത്തിലെ പ്രധാന വേഷത്തിലൂടെയാണ് അവർ അഭിനയരംഗത്തേക്ക് കടന്നുവന്നത്.
ഒരു ഡേറ്റിംഗ് ആപ്പിൻ്റെ സിഇഒ ആയിട്ടാണ് സിത്താര ഇതിൽ അഭിനയിക്കുന്നത്.
അവരുടെ ട്രാൻസ്‌ജെൻഡർ കഥാപാത്രത്തിൻ്റെ ആദ്യം ഒരു പുരുഷനും സ്ത്രീയും പിന്നെ ഒരു ട്രാൻസ്‌ജെൻഡറും തമ്മിലുള്ള ബന്ധമാണ് ഈ സിനിമ വിവരിക്കുന്നത്.
ദക്ഷിണേന്ത്യയിലെ കേരളത്തിലെ വൈക്കത്താണ് സിത്താര താമസിക്കുന്നത്.
ഒരു വലിയ വേർപിരിയലിലൂടെ ഗായത്രി അവരെ പിന്തുണച്ചതിന് ശേഷം അവർ ഇപ്പോൾ തിയേറ്റർ ആർട്ടിസ്റ്റ് ദയാ ഗായത്രിയുമായി ഒരു ബന്ധത്തിലാണ്.
കേരളത്തിലെ ആദ്യത്തെ ഈ ലെസ്ബിയൻ - ട്രാൻസ്‌ജെൻഡർ ദമ്പതികൾ പരസ്യമായി രംഗത്തുവന്നിരുന്നു.
ഈ ദമ്പതികൾ സോഷ്യൽ മീഡിയ പ്ലാറ്റ്‌ഫോമായ TikTok ൽ നിരവധി ഫോളോവേഴ്സിനെ നേടുകയും ഓൺലൈൻ വിമർശനങ്ങളെ അഭിമുഖീകരിക്കുകയും ചെയ്തു.
ഗായത്രിയും സിത്താരയ്‌ക്കൊപ്പം പിങ്ക് എന്ന ചിത്രത്തിൽ അഭിനയിച്ചിട്ടുണ്ട്.
തിരഞ്ഞെടുത്ത കൃതികൾ ബാഹ്യ ലിങ്കുകൾ Miss Trans Global 2021 results അവലംബം 1 2 3 4 5 1 2 3 4 5 6 7 8 9 10 1 2 3 1 2 3 4 5 6 ↑ ↑ ↑ ↑ 1 2 ↑ ↑ ↑ ↑
വെങ്ങാനൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Venganoor_Gramapanchayat
തിരുവനന്തപുരംജില്ലയിലെ തിരുവനന്തപുരം താലൂക്കിൽ അതിയന്നൂർ ബ്ളോക്ക് പരിധിയിൽ വരുന്ന ഗ്രാമപഞ്ചായത്താണ് 10.12 ച : കി.
മീ വിസ്തൃതിയുള്ള വെങ്ങാനൂർ ഗ്രാമപഞ്ചായത്ത്.
1962-ൽ രൂപം കൊണ്ട വെങ്ങാനൂർ ഗ്രാമപഞ്ചായത്ത് കോവളം നിയമസഭാ  മണ്ഡലത്തിലും തിരുവനന്തപുരം ലോക്സഭാ മണ്ഡലത്തിലുമാണ് ഉൾപ്പെടുന്നത്.
വാർഡുകൾ സ്ഥിതിവിവരക്കണക്കുകൾ ജില്ല തിരുവനന്തപുരം ബ്ലോക്ക് അതിയന്നൂർ വിസ്തീര്ണ്ണം 10.12 ചതുരശ്ര കിലോമീറ്റർ ജനസംഖ്യ 28,742 പുരുഷന്മാർ 14,360 സ്ത്രീകൾ 14,382 ജനസാന്ദ്രത 2840 സ്ത്രീ : പുരുഷ അനുപാതം 1002 സാക്ഷരത 89.91% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/venganoorpanchayat Archived 2016-03-10 at the Wayback Machine .
വെങ്ങാനെല്ലൂർ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ജനുവരി മുതൽ തുടരുന്നു.
തൃശൂർ ജില്ലയിലെ ചേലക്കരയിലെ ഒരു ഗ്രാമമാണ് വെങ്ങാനെല്ലൂർ .
വെങ്ങാനെല്ലൂർ ശിവക്ഷേത്രം ഇവിടെ സ്ഥിതി ചെയ്യുന്നു.
വെച്ചൂച്ചിറ ഗ്രാമപഞ്ചായത്ത് കേരളത്തിലെ സ്ഥലങ്ങളുടെ ഭരണസം‌വിധാനങ്ങളുമായി ബന്ധപ്പെട്ട ഈ ലേഖനം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ വൃത്തിയാക്കി എടുക്കേണ്ടതുണ്ട്‌.
പത്തനംതിട്ട ജില്ലയിലെ റാന്നി താലൂക്കിലെ ഒരു പഞ്ചായത്താണ് വെച്ചൂച്ചിറ .
കൂടുതലും മലയോര മേഖലയാണ്.
തോടുകൾ, നദികൾ ഇവയാൽ സമൃദ്ധമാണ് ഈ ഗ്രാമം.
എല്ലാ ജനങ്ങളും പരസ്പര സ്നേഹത്തോടെയും സഹകരണത്തോടെയും കഴിയുന്നവരാണ്.
എല്ലാ മതക്കാരുടെയും ആരാധനാലയങ്ങൾ ഇവിടെയുണ്ട്.
ജനങ്ങളിൽ  ഭൂരിഭാഗവും വ്യക്തമായ രാഷ്ട്രീയ ബോധം ഉള്ളവരാണ്.
വിദ്യാഭ്യാസത്തിനു മുൻ‌തൂക്കം കൊടുക്കുന്നവർ ആണ് എല്ലാവരും.
പഞ്ചായത്തിൽ നിന്നും അനേകർ വിദേശത്തു പോയി ജോലി ചെയ്തു വരുന്നു.
വിദേശ നാണ്യം ധാരാളം ഇവിടേയ്ക്ക് എത്തുന്നുണ്ട് .
നാണ്യവിളയായ റബ്ബർ ആണ് പ്രധാന കൃഷി.
കൂടാതെ മറ്റ് വിളകളായ മരച്ചീനി , കൊക്കോ , കാപ്പി , കുരുമുളക് മുതലായവയും കൃഷി ചെയ്യുന്നുണ്ട്.
ചെറുകിട കർഷകരാണ് കൂടുതൽ പേരും.
15 വാർഡുകൾ ചേർന്നതാണ് വെച്ചൂച്ചിറ ഗ്രാമപഞ്ചായത്ത്.
സർക്കാരിന്റെ കൃഷിഭവൻ ഇവിടെ പ്രവർത്തിക്കുന്നുണ്ട്.
പശുവളർത്തൽ തൊഴിലാക്കിയ അനേകം പേര് ഇവിടെയുണ്ട് .
മിൽമയുടെ ജില്ലയിലെ ഏറ്റവും കൂടുതൽ പാൽ സംഭരിക്കുന്ന യൂണിറ്റ് വെച്ചൂച്ചിറയിലാണ്.
പത്തനംതിട്ട ജില്ലയിലെ നവോദയ സ്കൂൾ ഇവിടെയാണ്.
കൂടാതെ, ഗവ.
പോളിടെൿനിക്, ഹയർ സെക്കണ്ടറി സ്കൂളുകൾ, വി. എച്ച്. എസ്.എസ്., ഇംഗ്ലീഷ് മീഡിയം സ്കൂളുകൾ എന്നിവയുമുണ്ട് ഇവിടെ.
കൊല്ലമുള ലിറ്റിൽ ഫ്ലവർ, ലിറ്റിൽ എഞ്ചൽസ് സ്കൂൾ തുടങ്ങിയവയും ഇവിടെ പ്രവർത്തിക്കുന്നു.
മഹാത്മാ ഗാന്ധി സർവകലാശാലയിൽ അഫിലിയേറ്റ് ചെയ്ത വിശ്വബ്രാഹ്മണ കോളേജ് ഇവിടെ  പ്രവർത്തിക്കുന്നു.
ഗെവേണ്മെന്റ് പോളിയുടെ കെട്ടിടം പണി പൂർത്തിയായിക്കൊണ്ടിരിക്കുന്നു വിനോദസഞ്ചാരം
ജില്ലയിലെ പ്രധാന ടൂറിസ്റ്റ് കേന്ദ്രമായ പെരുംതേനരുവി വെള്ളച്ചാട്ടം ഇവിടെയാണ്.
അനേകം പേർ ഇവിടെ സന്ദർശനത്തിനായി വരുന്നുണ്ട്.
കേരളാ റ്റൂറിസം ഡിപ്പാർട്ട്മെന്റ് ഇവിടെ ടൂറിസ്റ്റുകൾക്കയി കോട്ടെജുകൾ പണിതിട്ടുണ്ട് .
അതോടൊപ്പം തന്നെ  വ്യൂ ഗാലറിയും ഉണ്ട്..
കേരള ടൂറിസം വകുപ്പിന്റെ ചുമതലയിൽ ക്യാമ്പ്‌ സെന്റർ, ഭക്ഷണശാല, താമസത്തിനുള്ള മുറികൾ, സമ്മേളന ഹാൾ എന്നിവ പൂർത്തിയായി വരുന്നു.
വെള്ളച്ചാട്ടത്തിനു കുറെ മുകളിലായി എലെക്ട്രിസിറ്റി ഡിപ്പാർട്ടുമെന്റിന്റെ ടാം പണിതിട്ടുണ്ട്.
അതിൽ നിന്നും വെള്ളം താഴെയെത്തിച്ചു വൈദ്യുതി ഉത്പാദിപ്പിക്കുന്നുണ്ട് .
സ്റ്റേറ്റ് ബാങ്ക് ഓഫ് ഇന്ത്യ, സെൻട്രൽ ബാങ്ക് , പത്തനംതിട്ട ജില്ലാ കോ ഓപ്പറേറ്റീവ് ബാങ്ക് , വെൺകുറിഞ്ഞി സർവീസ് സഹകരണ  ബാങ്ക്, കൂടാതെ മുത്തൂറ്റ്, കൊശമറ്റം തുടങ്ങിയ സ്വകാര്യ പണമിടപാട് സ്ഥാപനങ്ങളും ഇവിടെ പ്രവർത്തിക്കുന്നു.
പോലീസ് സ്റ്റേഷൻ, മൃഗാശുപത്രി, സർക്കാർ ആശുപത്രി, പഞ്ചായത്തു കമ്മ്യൂണിറ്റി ഹാൾ, തുടങ്ങിയവ കൂത്താട്ടുകുളത്തു സ്ഥിതി ചെയ്യുന്നു  പഞ്ചായത്തു ഓഫീസ്, കൃഷി ഭവൻ, അക്ഷയ സെന്റർ, പോളിടെക്‌നിക്‌, എലെക്ട്രിസിറ്റി ഓഫീസ്, എന്നിവ വെച്ചൂച്ചിറയിൽ പ്രവർത്തിക്കുന്നു.
റോമൻ കാത്തോലിക് ചർച്, ലാറ്റിൻ കാത്തോലിക് ചർച്, മലങ്കര കാത്തോലിക് ചർച്, സി എസ ഐ ചർച്, മാർത്തോമാ ചർച്, വിവിധ പെന്തെകൊസ്തു ആരാധനാലയങ്ങൾ, കുന്നം ദേവീക്ഷേത്രം , നൂറോക്കാട് ധര്മ ശാസ്താ ക്ഷേത്രം, വാഹമുക്ക് ശാസ്താ ക്ഷേത്രം, മുരുക ക്ഷേത്രം, വാറ്റുകുന്നു ജുമാ മസ്ജിദ്, കക്കുടുക്ക മസ്ജിദ്, പി ആർ ഡി എസ് ആരാധനാലയങ്ങൾ തുടങ്ങിയവ വെച്ചൂച്ചിറയിലുണ്ട്.
~~~ അവലംബം
https://en.wikipedia.org/wiki/Vechoochira
വെങ്ങളം
കോഴിക്കോട് (കേരള, ഇൻഡ്യ) ജില്ലയിൽ, കൊയിലാണ്ടി താലൂക്കിൽ , ചേമ‍ഞ്ചേരി പഞ്ചായത്തിൽ സ്ഥിതി ചെയ്യുന്ന ഒരു പ്രദേശമാണ് വെങ്ങളം (Vengalam).
കോഴിക്കോട് സിറ്റിയിൽ നിന്നും ഏകദേശം 15 കി.
അകലെയായി സ്ഥിതി ചെയ്യുന്ന വെങ്ങളം, കാപ്പാട് ബീച്ചിലേക്കുള്ള പ്രവേശന കവാടം കൂടിയാണ്.
വെങ്ങളം റെയിൽവേ ഓവർ ബ്രിഡ്‌ജ് തുടങ്ങുന്നിടത്തുനിന്നാണ് കാപ്പാട് ബീച്ചിലേക്കുള്ള പ്രവേശന കവാടം (തെക്കു ഭാഗം).
കോഴിക്കോട് സിറ്റിയിലെ യാത്രാ തിരക്ക് ഒഴിവാക്കുന്നതിന്റെ ഭാഗമായുള്ള കോഴിക്കോട് ബൈപ്പാസ് (വടക്ക്) തുടങ്ങുന്നതും വെങ്ങളത്തുനിന്നാണ്.
വെങ്ങാട്
മലപ്പുറം ജില്ലയിലെ പെരിന്തൽമണ്ണ താലൂക്കിൽ മങ്കട  ബ്ലോക്കിലെ മൂർക്കനാട് പഞ്ചായത്തിലെ ഒരു ചെറു പട്ടണം ആണ്  വെങ്ങാട്
മൂർക്കനാട് പഞ്ചായത്തിലെ ഒരു പ്രധാന പട്ടണം ആണ് വെങ്ങാട് , പെരിന്തൽമണ്ണ വളാഞ്ചേരി സംസ്ഥാന പാതയാണ് വെങ്ങാട്ടിലൂടെ കടന്ന് പോകുന്ന പ്രധാന പാത.
വളാഞ്ചേരി ആണ് അടുത്തുള്ള വലിയ പട്ടണം.
നിരവധി വ്യാപാര സ്ഥാപനങ്ങൾ ജുമാ മസ്ജിദ് , വെങ്ങാട് .
എ.എം .
പി സ്‌കൂൾ ഗുരുവായൂർ ദേവസ്വത്തിനു  കീഴിലുള്ള ഗോകുലം
എന്നിവ വെങ്ങാട് അങ്ങാടിയിലുണ്ട്
വെച്ചൂർ ഇംഗ്ലീഷ് വിലാസം https://ml.wikipedia.org/wiki/Vechur
9°40′0″N 76°25′0″E ﻿ / ﻿ 9.66667°N 76.41667°E ﻿ / 9.66667; 76.41667 കോട്ടയം ജില്ലയിലെ വൈക്കം താലൂക്കിൽ വേമ്പനാട് കായലിന്റെ തീരത്തുള്ള ഒരു ഗ്രാമമാണു വെച്ചൂർ .
ഈ ഗ്രാമം വെച്ചൂർ പശു എന്ന ഒരു പ്രത്യേകതരം പശുവിന്റെ നാട് എന്ന പേരിൽ പ്രശസ്തമാണ് .
പ്രശസ്ത വിനോദ സഞ്ചാര കേന്ദ്രമായ കുമരകം വെച്ചൂരിന്റെ അടുത്താണ്.
വൈക്കം നഗരത്തിലേക്ക് ഇവിടുന്ന് 10കി.
മീ ദൂരമുണ്ട്.
കുട വെച്ചൂർ ഈ സ്ഥലനാമവുമായി ബന്ധപ്പെട്ട ഗോവിന്ദപുരം ശ്രീ കൃഷ്ണസ്വാമി ക്ഷേത്രമാണ് വെച്ചൂരെ ഏറ്റവും പഴക്കമുള്ള ക്ഷേത്രം' ഈ കരയിലെ ഏറിയ പങ്കു സ്ഥലവും ഈ ക്ഷേത്രത്തിനു സ്വന്തമായിരുന്നു.
വില്വമംഗലം കായലിൽ നിന്നുംകുടയിലെടുത്തു കൃഷ്ണശില വച്ച ഊര് എന്ന അർത്ഥത്തിലാണ് സ്ഥലനാമം ഉണ്ടായതെന്ന് ഐതീഹ്യം: 1500 വർഷങ്ങൾ ക്ഷേത്രത്തിനു പഴക്കമുണ്ട്
500 വർഷത്തിലേറെ പഴക്കമുള്ള വെച്ചൂർ പള്ളിയും ഇവിടുത്തെ പ്രധാന ആരാധനാലയമാണ്.
പുരാതനകാലത്ത് ചേരമാൻ പെരുമാളിന്റെ രാജ്യത്തിന്റെ ഭാഗമായിരുന്നു ഇവിടം.
കൊച്ചിരാജാവിന്റെ അധീശത്വം അംഗീകരിച്ചിരുന്ന വടക്കുംകൂർ രാജ്യത്തിലെ വൈക്കം താലൂക്കിന്റെ അവിഭാജ്യ ഘടകവുമായിരുന്നു വെച്ചൂർ ഗ്രാമം.
കാലാന്തരത്തിൽ  ഈ പ്രദേശം തിരുവിതാംകൂറിന്റെ ഭാഗമായി.
കടവെച്ചൂർ എന്ന സ്ഥലനാമം ശബ്ദഭേദം വന്ന് രൂപപരിണാമം സംഭവിച്ചതാണ് വെച്ചൂർ.
കടൽ വെച്ച ഊര് എന്ന് വിളിച്ചിരുന്ന പ്രദേശമാണ് കടവെച്ചൂർ ആയിമാറിയത്.
സ്ഥലനാമത്തിന്റെ അടിസ്ഥാനത്തിൽ പ്രസ്തുത പ്രദേശം കടൽ പിൻവാങ്ങി ഉണ്ടായിട്ടുളളതാണെന്ന് അനുമാനിക്കാം.
അവലംബം ↑ http://www.grain.org/bio-ipr/?id=135 ↑
വെച്ചൂർ പല കാര്യങ്ങൾ കൊണ്ടും ശ്രദ്ധിക്കപ്പെടേണ്ട ഒരു ഗ്രാമമായ് കാണാം.
വെച്ചൂർ ഹരിഹര സുബ്രഹ്മണ്യൻ (വായ്പ്പാട്ട്) ,വെച്ചൂർ രാമൻ പിള്ള (കഥകളി), വെച്ചൂർ തങ്കമണിപിള്ള (ഓട്ടൻതുള്ളൽ).
ക്ഷേത്രങ്ങൾ വൈകുണ്ഠപുരം
പൂങ്കാവ് 
ശാസ്തകുളം 
ചേരകുളം
തൃപ്പക്കുടം
ബ്രാഹ്മണ ഗൃഹങ്ങൾ
നേടും കൊമ്പിൽ ഇല്ലം 
നേടും പറമ്പ്‌ മന
ഊരുമന 
മനയതാട്റ്റ്‌ മന കുറിപ്പുകൾ
വെച്ചപതി വെച്ചപതി വെച്ചപതി 11°03′33″N 76°43′22″E ﻿ / ﻿ 11.059250°N 76.722876°E ﻿ / 11.059250; 76.722876 ഭൂമിശാസ്ത്ര പ്രാധാന്യം അട്ടപ്പാടി രാജ്യം ഇന്ത്യ സംസ്ഥാനം കേരളം ജില്ല പാലക്കാട് ഭരണസ്ഥാപനം(ങ്ങൾ) ' ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
പാലക്കാട് ജില്ലയിലെ അട്ടപ്പാടിയിലെ ഒരു മനോഹരമായ ഭൂ പ്രദേശമാണ് വെച്ചപതി .
ഷോളയൂരിനടത്തുള്ള ഈ പ്രദേശം അട്ടപ്പാടിയിലെ പ്രധാന ആകർഷക കേന്ദ്രങ്ങളിലൊന്നാണ്.
ആദിവാസി വിഭാഗങ്ങൾ താമസിക്കുന്ന പ്രസിദ്ധമായ ഒരു ഊരുകൂടിയാണ് വെച്ചപതി.
മണ്ണാർക്കാട് നിന്ന് 58 കിലോമീറ്റർ ദൂരെയാണ് ഈ പ്രദേശം സ്ഥിതിചെയ്യുന്നത്.
ഷോളയൂരിൽ നിന്നും 20 കിലോമീറ്ററാണ് ഇവിടേയ്ക്കുള്ള ദൂരം.
ഷോളയൂർ ഗ്രാമപഞ്ചായത്തിലെ ആറാം വാർഡ് ഉൾക്കൊള്ളുന്നതാണ് വെച്ചപതി.
വെച്ചൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Vechoor_Gramapanchayat
കോട്ടയം ജില്ലയിൽ വൈക്കം താലൂക്കിൽ വൈക്കം ബ്ളോക്കിലാണ് 29.13 ചതുരശ്ര കിലോമീറ്റർ വിസ്തീർണ്ണമുള്ള വെച്ചൂർ ഗ്രാമപഞ്ചായത്ത് സ്ഥിതി ചെയ്യുന്നത്.
അതിരുകൾ തെക്ക്‌ - ആർപ്പൂക്കര പഞ്ചായത്ത് വടക്ക് - തലയാഴം, കല്ലറ പഞ്ചായത്തുകൾ കിഴക്ക് - കല്ലറ, നീണ്ടൂർ പഞ്ചായത്തുകൾ പടിഞ്ഞാറ് - വേമ്പനാട് കായലും, തണ്ണീർമുക്കം(ആലപ്പുഴ ജില്ല) പഞ്ചായത്തും വാർഡുകൾ
വെച്ചൂർ ഗ്രാമപഞ്ചായത്തിൽ ഉൾപ്പെടുന്ന വാർഡുകളിവയാണ് പൂങ്കാവ് ഇടയാഴം തോട്ടാപ്പള്ളി മുച്ചൂർക്കാവ് മറ്റം കൈപ്പുഴമുട്ട് അച്ചിനകം ഗോവിന്ദപുരം ശാസ്തക്കുളം നഗരിന്ന വെച്ചൂർപള്ളി ചേരകുളങ്ങര പരിയാരം സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് വൈക്കം വിസ്തീര്ണ്ണം 29.13 ചതുരശ്ര കിലോമീറ്റർ ജനസംഖ്യ 16,013 പുരുഷന്മാർ 7963 സ്ത്രീകൾ 8050 ജനസാന്ദ്രത 550 സ്ത്രീ : പുരുഷ അനുപാതം 1011 സാക്ഷരത 94% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/vechoorpanchayat Archived 2016-03-12 at the Wayback Machine .
മുസാണ്ട ഇംഗ്ലീഷ് വിലാസം https://ml.wikipedia.org/wiki/Mussaenda
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു കുറ്റിച്ചെടിയാണ് മുസാണ്ട അഥവ മൊസാന്റ, മൊസാന്ത( Mussaenda ).
ചുവപ്പും ഓറഞ്ചും നിറങ്ങളിലുള്ള പൂവുകളാണ് സാധാരണയായി കൂടുതലും കാണുന്നത്.
മുസാണ്ടയുടെ വർഗത്തിൽ തന്നെ ഉൾപ്പെടുന്ന വെള്ള നിറത്തിൽ പൂവുണ്ടാകുന്ന ചെടിയാണ് വെള്ളില അല്ലെങ്കിൽ വെള്ളിലത്താലി.
മുസാഫിർ റാം ഭരദ്വാജ് ഇംഗ്ലീഷ് വിലാസം https://ml.wikipedia.org/wiki/Mohammad_Ali_Baig
ഭാരതീയനായ ഒരു നാടോടി ഉപകരണ സംഗീത വിദഗ്ദ്ധനാണ് മുസാഫിർ റാം ഭരദ്വാജ് (ജനനം : 1930).
ഹിമാചൽ പ്രദേശ് സ്വദേശിയായ ഇദ്ദേഹത്തിന് 2014-ൽ പത്മശ്രീ പുരസ്കാരം ലഭിച്ചു.
പോദ് മാഞ്ച (Paud Manjha) എന്ന ചെമ്പു കൊണ്ടു നിർമ്മിച്ച താള വാദ്യത്തിലാണ് ഇദ്ദേഹത്തിന്റെ സംഗീതാവതരണം.
പുരസ്കാരങ്ങൾ പത്മശ്രീ  (2014) സംഗീത നാടക അക്കാദമി അവാർഡ് (2009) അവലംബം ↑ {{ cite news }} : Check date values in: | accessdate= and | date= ( help ) ↑ {{ cite web }} : Check date values in: | date= ( help )
മുസിരിസ് പൈതൃകസംരക്ഷണപദ്ധതി ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
മുസിരിസ് എന്ന പഴയകാല തുറമുഖനഗരത്തിന്റെ പ്രാധാന്യം കണക്കിലെടുത്ത് തുടങ്ങിയ പൈതൃകസംരക്ഷണ പദ്ധതിയാണ് മുസിരിസ് പൈതൃകസംരക്ഷണപദ്ധതി.
ഇന്ത്യയിലെ ഏറ്റവും വലിയ പൈതൃക സംരക്ഷണപദ്ധതിയായാണിത്.
എറണാകുളം ജില്ലയിലെ പറവൂർ മുതൽ തൃശൂർ ജില്ലയിലെ കൊടുങ്ങല്ലൂർ വരെയുള്ള പ്രദേശങ്ങളാണ് പദ്ധതിയുടെ പരിഗണനയിൽ വരുന്ന പ്രധാന ഇടങ്ങൾ.
കേരള സർക്കാരിന്റെ ആദ്യ ഹരിതപദ്ധതി എന്ന സവിശേഷതയും ഇതിനുണ്ട്.
കേരള ടൂറിസം വകുപ്പിനാണ് പദ്ധതിയുടെ ചുമതല.
നിരവധി സർക്കാർ വകുപ്പുകളുടെയും സ്ഥാപനങ്ങളുടെയും പ്രവർത്തനങ്ങളെ ഏകോപിപ്പിച്ചാണ് പദ്ധതി മുന്നോട്ടുപോകുന്നത്.
നാല്പതു കോടി രൂപ വകയിരുത്തിയിട്ടുള്ള ഈ പദ്ധതി സർക്കാരിൻ്റെ ടൂ റിസം വകുപ്പും ധനകാര്യവകുപ്പും ചേർന്നാണ് നടത്തുന്നത്.
പട്ടണത്തു നടന്ന ഖനന ഗവേഷണം തന്നെയാണ് പദ്ധതിയുടെ തുടക്കത്തിനു കാരണം.
കൊടുങ്ങല്ലൂർ പ റവൂർ പ്രദേശങ്ങളെ ഒന്നിച്ചെടുത്ത് ചരിത്രസ്മാരകങ്ങൾ സംരക്ഷിക്കുകയും വിനോദ സഞ്ചാരത്തെ പ്രോത്സാഹിപ്പിക്കുകയുമാണ് പ്രഖ്യാപിത ലക്ഷ്യം.
2007 ലും 2008 ലും കെ.സി. എച്ച്. ആർ. ആാണ് പട്ടണത്തിൽ ഉദ്ഖനനം ഏറ്റെടുത്തു നടത്തുകയും അതിനെ കൃത്യമായ ചട്ടക്കൂടുള്ള പദ്ധതിയായി മാറ്റുകയും ചെയ്തത്.
വടക്ക് മതിലകം, തെക്ക് വടക്കൻ പറവൂർ, കിഴക്ക് ചേന്ദമംഗലം-കൃഷ്ണങ്കോട്ട, പടിഞ്ഞാ റ് അ റബിക്കടൽ ഏകദേശം ഈ അതിരുകൾക്കുള്ളിൽ കൊടുങ്ങല്ലൂർ ആസ്ഥാനമായി കിടക്കുന്ന ഈ പ്രദേശത്തിൻ്റെ ചരിത്ര സമ്പത്ത് വീണ്ടെടുത്ത് ശാസ്ത്രീയമായി സം‌രക്ഷിച്ച് സവിശേഷ ചരിത്ര പഠനാനുഭവമാക്കി മാറ്റുവാൻ ഉള്ള ഒരു സംരഭമാണ് മുസിരിസ് പൈതൃക പദ്ധതി ( എം. എച്ച്. പി. ) ഈ പ്രദേശത്തെ ചരിത്ര സ്മാരകങ്ങളെ ചരിത്ര നടപ്പാതകളും ചരിത്ര ജലപാതകളും വഴി കൂട്ടിയിണക്കി, സന്ദർശകർക്ക് കേരള ചരിത്രത്തിൻ്റെ ഗതിവിന്യാസങ്ങളുടേയും രൂപ പരിണാമങ്ങളുടേയും ഒരു പരിച്ഛേദം പരിചയപ്പെടൂത്തുവാനുള്ള ഉദ്യമം കൂടിയാണിത്.
ഭരണ നിർവ്വഹണം വിനോദ സഞ്ചാര വകുപ്പിനാണ്.
ഇതിൻ്റെ സാങ്കേതിക അക്കാദമിക നേതൃത്വം കേരള ചരിത്ര ഗവേഷണ കൗൺസിലിനാണ്.
( കെ.സി.എച്ച്.അർ.) കോട്ടപ്പുറം കോട്ടയുടെ അവശിഷ്ടങ്ങൾ - മുസിരിസ് പ്രൊജക്റ്റുമായി ബന്ധപ്പെട്ട ഖനനത്തിനിടെ കോട്ടപ്പുറം -മുസിരിസ് പദ്ധതി ഉദ്ഖനനത്തിനിടെ കണ്ട കോട്ടയുടെ അവശിഷ്ടങ്ങൾ കോട്ടപ്പുറം കോട്ടയുടെ അവശിഷ്ടങ്ങൾ - ഉത്ഖനനം ചെയ്യുന്നതിനിടെ കണ്ടെത്തിയത് മ്യൂസിയങ്ങൾ
മുസിരിസ് പദ്ധതിയുടെ പ്രധാന ആകർഷണങ്ങളിലൊന്ന് ഇരുപത്തഞ്ചോളം വരുന്ന പൈതൃകമ്യൂസിയങ്ങളാണ്.
പറവൂർ ജൂതപ്പള്ളി , ചേന്ദമംഗലം ജൂതപ്പള്ളി, പാലിയം കൊട്ടാരം, പാലിയം നാലുകെട്ട് എന്നിവടങ്ങൾ കേന്ദ്രീകരിച്ചാണ് പ്രധാന മ്യൂസിയങ്ങൾ.
പറവൂർ ജൂതപ്പള്ളിയിലേത് ജൂതരുടെ ചരിത്രം വിശദമാക്കുന്ന മ്യൂസിയമാണ്.
1615ൽ പണികഴിപ്പിച്ചതെന്നു കരുതുന്ന ഈ ജൂതപ്പള്ളി കേരളത്തിലെ ജൂതരുടെ ആദ്യകാല ചരിത്രമാണ് പറയുന്നത്.
ചേന്ദമംഗലം ജൂതപ്പള്ളി ജൂതരുടെ ജീവിതശൈലി വിശദീകരിക്കുന്ന മ്യൂസിയമായാണ് ചിട്ടപ്പെടുത്തിയിരിക്കുന്നത്.
പതിനേഴാം നൂറ്റാണ്ടിലാണ് ഈ സിനഗോഗ് നിർമ്മിച്ചത്.
പാലിയം കൊട്ടാരം പാലിയത്തു തറവാടിനെ കേന്ദ്രീകരിച്ചുള്ള അക്കാലത്തെ ചരിത്രം വിശദമാക്കുന്ന മ്യൂസിയമാണ്.
പാലിയം നാലുകെട്ട് അക്കാലത്തെ ജീവിതരീതികളെയും ഉപകരണങ്ങളെയും പരിചയപ്പെടുത്തുന്നു.
ചെറായിലെ സഹോദരൻ അയ്യപ്പൻ മ്യൂസിയം, അബ്ദുൾ റഹ്മാൻ സാഹിബ് മ്യൂസിയം, കേസരി ബാലകൃഷ്ണ മ്യൂസിയം, ചേരമാൻ ജുമാമസ്ജിദിലെ‍‍ ഇസ്ലാമിക് ചരിത്ര മ്യൂസിയം എന്നിവയാണ് മറ്റു പ്രധാന മ്യൂസിയങ്ങൾ.
ഇതുകൂടാതെയുള്ള മ്യൂസിയങ്ങൾ നിർമ്മാണഘട്ടത്തിലാണ്.
പുരാവസ്തുഖനന കേന്ദ്രങ്ങൾ
മുസിരിസിന്റെ പ്രാധാന്യം വെളിവായത് പട്ടണം എന്ന ഗ്രാമത്തിൽ നടന്ന ഉദ്ഖനനത്തോടെയാണ് .
ഖനനം നടന്ന പ്രദേശം ഇന്ന് മുസിരിസ് പൈതൃക പദ്ധതിയുടെ ഭാഗമായി സഞ്ചാരികൾക്കായി തുറന്നുകൊടുത്തിട്ടുണ്ട്.
കൊടുങ്ങല്ലൂരിലെ കോട്ടപ്പുറം കോട്ടയിലും ഉദ്ഖനനം നടന്നിട്ടുണ്ട്.
ഇവിടവും സഞ്ചാരികളെ ആകർഷിക്കുന്നു.
മുസിരിസ് പൈതൃക പദ്ധതിയുടെ ഔദ്യോഗിക വെബ്‍സൈറ്റ് റഫറൻസുകൾ
മുസാഫർനഗർ മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Muzaffarnagar_Medical_College
ഇന്ത്യയിലെ പശ്ചിമ ഉത്തർപ്രദേശിലെ മുസാഫർനഗറിലെ ഒരു മെഡിക്കൽ കോളേജും ആശുപത്രിയുമാണ് മുസാഫർനഗർ മെഡിക്കൽ കോളേജ് (MMC).
മുസാഫർനഗർ ജില്ല, സഹാറൻപൂർ ജില്ല, മറ്റ് സമീപ പ്രദേശങ്ങൾ എന്നിവയുടെ ചുറ്റുമുള്ള ഗ്രാമപ്രദേശങ്ങളിൽ ഇത് കുറഞ്ഞ ചെലവിൽ ആരോഗ്യ പരിരക്ഷ നൽകുന്നു.
ഡൽഹി - ഡെറാഡൂൺ ഹൈവേയിൽ ഡൽഹിയിൽ നിന്ന് ഏകദേശം 120 കിമി മാറി ആണ് മുസാഫർനഗർ മെഡിക്കൽ കോളേജ് സ്ഥിതി ചെയ്യുന്നത്.
ബെഗ്രജ്പൂർ ഇൻഡസ്ട്രിയൽ ഏരിയയ്ക്ക് സമീപമുള്ള ഷുഗർ ബെൽറ്റ് നഗരമായ മുസാഫർനഗറിൽ നിന്ന് 10 കി.
മാറിയാണു മുസാഫർനഗർ മെഡിക്കൽ കോളേജ് ഹോസ്പിറ്റലുള്ളത്.
2006-ൽ ഫത്തേ ചന്ദ് ചാരിറ്റബിൾ ട്രസ്റ്റാണ് മുസാഫർനഗർ മെഡിക്കൽ കോളേജ് സ്ഥാപിച്ചത്.
ഇന്ത്യാ ഗവൺമെന്റിന്റെ ആരോഗ്യ കുടുംബക്ഷേമ മന്ത്രാലയത്തിന്റെ ഒരു വിഭാഗമായ മെഡിക്കൽ കൗൺസിൽ ഓഫ് ഇന്ത്യയാണ് കോളേജിന് അംഗീകാരം നൽകിയിരിക്കുന്നത്.
2006-2021 കാലഘട്ടത്തിൽ മീററ്റിലെ ചൗധരി ചരൺ സിംഗ് സർവകലാശാലയുമായി മെഡിക്കൽ കോളേജ് അഫിലിയേറ്റ് ചെയ്തു.
2021 മുതൽ, കോളേജ് അടൽ ബിഹാരി വാജ്പേയി മെഡിക്കൽ യൂണിവേഴ്സിറ്റിയുമായി അഫിലിയേറ്റ് ചെയ്തിട്ടുണ്ട്.
ഇൻസ്റ്റിറ്റ്യൂട്ട് നിലവിൽ വിവിധ കോഴ്സുകൾ വാഗ്ദാനം ചെയ്യുന്നു: എംബിബിഎസ് (165 വിദ്യാർത്ഥികളുടെ വാർഷിക പ്രവേശനം) വിവിധ വിഷയങ്ങളിൽ എംഡി/ മാസ്റ്റർ ഓഫ് സർജറി (36 അനുവദനീയമായ സീറ്റുകളും 34 അംഗീകൃത സീറ്റുകളും) ജി.എൻ.എം ഡിപ്ലോമ ഇൻ ഫിസിയോതെറാപ്പി ഒപ്‌റ്റോമെട്രിയിൽ ഡിപ്ലോമ ഒടി ടെക്നീഷ്യനിൽ ഡിപ്ലോമ.
മുസാഫർനഗർ മെഡിക്കൽ കോളേജ് ആശുപത്രി
25 ഏക്കറിൽ വ്യാപിച്ചുകിടക്കുന്ന മുസഫർനഗർ മെഡിക്കൽ കോളേജ് ഹോസ്പിറ്റൽ (MMCH), MCI അംഗീകൃത 950 കിടക്കകളുള്ള തൃതീയ പരിചരണ ഗവേഷണ കേന്ദ്രമാണ്.
ഇവിടെ മെഡിസിൻ , ശസ്ത്രക്രിയ , പ്രസവചികിത്സ, ഗൈനക്കോളജി, പീഡിയാട്രിക്സ് , ഡെർമറ്റോളജി, എസ്ടിഡി, ടിബി, നെഞ്ച്, സൈക്യാട്രിക് , ഓർത്തോപീഡിക് , ഇഎൻടി, ഒഫ്താൽമോളജി , ദന്തചികിത്സ , റേഡിയോ ഡയഗ്നോസിസ്, അൾട്രാസണോളജി, അനസ്‌തേഷ്യോളജി, ഡിപ്പാർട്ട്‌മെന്റ് ഓഫ് പത്തോളജി , മൈക്രോബയോളജി ബയോകെമിസ്ട്രി, കാർഡിയോളജി , നെഫ്രോളജി എന്നി വിഭാഗങ്ങൾ ആശുപത്രിയിൽ ഉണ്ട്.
ഡയാലിസിസ് , സിടി സ്കാൻ , എംആർഐ സൗകര്യവും രോഗിയുടെ അടിയന്തര ആവശ്യങ്ങൾക്കായി 24 മണിക്കൂറും പ്രവർത്തിക്കുന്ന ബ്ലഡ് ബാങ്കും ഫാർമസിയും ഇവിടെ ഉണ്ട്.
ഉത്തർപ്രദേശിലെ എല്ലാ മെഡിക്കൽ കോളേജുകളിലും വെച്ച് റാങ്കിങ്ങിൽ ഈ മെഡിക്കൽ കോളേജ് 12-ാം സ്ഥാനത്താണ്.
അനുബന്ധ മെഡിക്കൽ കോളേജിൽ അനാട്ടമി , ഫിസിയോളജി , ഫാർമക്കോളജി , ഫോറൻസിക് മെഡിസിൻ , കമ്മ്യൂണിറ്റി മെഡിസിൻ എന്നിവയുൾപ്പെടെ എല്ലാ നോൺ-ക്ലിനിക്കൽ, പാരാ ക്ലിനിക്കൽ വിഭാഗങ്ങളും മെഡിക്കൽ വിദ്യാർത്ഥികൾക്കായി ഒരു സെൻട്രൽ ലൈബ്രറിയും മെഡിക്കൽ എജ്യുക്കേഷൻ യൂണിറ്റും ഉണ്ട്.
ആശുപത്രിയിൽ ഡയാലിസിസ് , ഐവിഎഫ് , കാത്ത് ലാബ് എന്നീ സൗകര്യങ്ങൾ അടുത്തിടെ ആരംഭിച്ചു.
2020 -ൽ ഇന്ത്യയിൽ കൊവിഡ്-19 പാൻഡെമിക് സമയത്ത്, മുസഫർനഗർ ജില്ലയുടെ ലെവൽ 1, ലെവൽ 2 ക്വാറന്റൈൻ ആന്റ് ട്രീറ്റ്മെന്റ് സെന്റർ ആയി മെഡിക്കൽ കോളേജിനെ നിയമിച്ചിട്ടുണ്ട്.
സ്ഥാപനം 2008 മുതൽ 2015 വരെ ഡോ. ശശാങ്ക് ത്യാഗിയുടെ ( എഡിറ്റർ ) കീഴിൽ ബയോളജിക്കൽ സയൻസസിലെ അഡ്വാൻസ് റിസർച്ചസ് (JARBS) ജേണൽ ജേണൽ ഓഫ് അഡ്വാൻസ് ജേണൽ പ്രസിദ്ധീകരിച്ചു.
സ്ഥാപനം കാമ്പസ് ക്രോണിക്കിൾ എന്ന പേരിൽ ഒരു വാർഷിക കോളേജ് മാഗസിൻ പ്രസിദ്ധീകരിക്കുന്നു.
കോളേജ് അതിന്റെ വാർഷിക സാമൂഹിക-സാംസ്കാരിക പരിപാടി നവംബർ-ഡിസംബർ മാസങ്ങളിൽ "ഇൻസോമ്നിയ" എന്ന പേരിൽ സംഘടിപ്പിക്കുന്നു, കൂടാതെ 2019 മാർച്ച് 2-3 തീയതികളിൽ അതിന്റെ ആദ്യ പൂർവ്വ വിദ്യാർത്ഥി സംഗമം നടത്തി.
കോളേജ് അതിന്റെ എല്ലാ പൂർവ്വ വിദ്യാർത്ഥികളുടെയും ഒരു ലിസ്റ്റ് പരിപാലിക്കുകയും പ്രത്യേക പോർട്ടലിലൂടെ അവർ തമ്മിലുള്ള ആശയവിനിമയം പ്രോത്സാഹിപ്പിക്കുകയും ചെയ്യുന്നു.
അവലംബം പുറം കണ്ണികൾ മുസാഫർനഗർ മെഡിക്കൽ കോളേജ് വെബ്സൈറ്റ് മെഡിക്കൽ കൗൺസിൽ ഓഫ് ഇന്ത്യ വെബ്സൈറ്റ്
മുസീ ഡിഓഴ്സേ ഇംഗ്ലീഷ് വിലാസം https://ml.wikipedia.org/wiki/Mus%C3%A9e_d%27Orsay
പാരിസ് നഗരത്തിൽ സീൻ നദിക്കരയിൽ സ്ഥിതി ചെയ്യുന്ന വിശ്വപ്രസിദ്ധമായ ഒരു മ്യൂസിയമാണ് മുസീ ഡിഓഴ്സേ .
1898-1900 കാലഘട്ടത്തിൽ പണിത ഡിഓഴ്സേ റെയില്വേ സ്റ്റേഷൻ കെട്ടിടമാണ് പിന്നീട് മ്യൂസിയമായി മാറിയത്.
ഇംപ്രഷനിസ്റ്റ്, പോസ്റ്റ് ഇംപ്രഷനിസ്റ്റ് ശൈലിയിലെ ഏറ്റവും മികച്ച ചിത്രങ്ങളിൽ പലതും ഈ മ്യൂസിയത്തിന് സ്വന്തമാണ്.
മൊണെറ്റ്, റെനയർ, സിസ്‌ലി, ഗോഗിൻ , വാൻഗോഗ് തുടങ്ങിയ ലോകപ്രശസ്ത ചിത്രകാരന്മാരുടെ കൃതികൾ ഇവിടെയുണ്ട്.
ചിത്രങ്ങൾ കൂടാതെ ശില്പങ്ങൾ, ഫോട്ടോഗ്രാഫുകൾ എന്നിവയും പ്രദർശനത്തിനുണ്ട്.
ഡിഓഴ്സേ മ്യൂസിയം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് ഓഴ്സേ മ്യൂസിയം ↑ {{ cite journal }} : Cite journal requires | journal= ( help ) ↑
മുസെറ്റ വാൻഡർ ഇംഗ്ലീഷ് വിലാസം https://ml.wikipedia.org/wiki/Musetta_Vander
ഒരു ദക്ഷിണാഫ്രിക്കൻ നടിയും മോഡലും നർത്തകിയുമാണ് മുസെറ്റ വാൻഡർ (ജനനം മുസെറ്റ വാൻ ഡെർ മെർവെ; 26 മെയ് 1963).
ആക്ഷൻ-അഡ്വഞ്ചർ ടിവി പരമ്പരയായ സൂപ്പർ ഫോഴ്‌സിന്റെ ഏഴ് എപ്പിസോഡുകളിൽ സാണ്ടർ ടൈലറെ അവതരിപ്പിച്ചുകൊണ്ട് 1991-ൽ വാൻഡർ  തന്റെ ആദ്യത്തെ ശ്രദ്ധേയമായ കഥാപാത്രത്തെ അവതരിപ്പിച്ചു.
1997-ൽ വാൻഡർ മോർട്ടൽ കോംബാറ്റ്: ആനിഹിലേഷനിൽ സിൻഡൽ എന്ന കഥാപാത്രത്തെ അവതരിപ്പിച്ചു.
1998-ൽ ഡ്യൂൺ 2000 എന്ന വീഡിയോ ഗെയിമിലെ പ്രധാന കഥാപാത്രങ്ങളിലൊന്നായ ലേഡി എലാറയായി വാൻഡർ അഭിനയിച്ചു.
ഗെയിമിംഗിന്റെ തുടർച്ചയായ എമ്പറർ: ബാറ്റിൽ ഫോർ ഡ്യൂണിനായി 2002-ൽ വാൻഡർ വീണ്ടും ആ കഥാപാത്രത്തെ അവതരിപ്പിച്ചു.
വാണ്ടറിന്റെ തിയറ്റർ അവതരണങ്ങളിൽ ദി ബൂർജിയോയിസ് ജെന്റിൽഹോം , സോവെറ്റോസ് ബേണിംഗ് എന്നിവ ഉൾപ്പെടുന്നു.
ലാൻ‌കോം , സാൻ‌യോ , മക്ഡൊണാൾ‌ഡ്സ് , ഡയറ്റ് കോക്ക് , മെഴ്‌സിഡസ് , ഹൈനെകെൻ , സ്കിറ്റിൽസ് എന്നിവയുൾ‌പ്പെടെ വാൻ‌ഡർ‌ നിരവധി ദേശീയ പരസ്യങ്ങളിൽ‌ അഭിനയിച്ചു.
അവർ അമേരിക്കൻ കമ്പനിയായ പ്രുഡൻഷ്യൽ റിയൽ എസ്റ്റേറ്റിന്റെ 24-7 ഏജന്റായിരുന്നു.
മാക്സിം മാസികയിലെ ഒരു ചിത്രവും ഡീറ്റെയിൽസ് മാസികയുടെ പുറംചട്ടയിലും ഉൾപ്പെടെ നിരവധി മാസികകളിൽ വാൻഡർ ഇടം നേടിയിട്ടുണ്ട്.
ഫിലിമോഗ്രാഫി ഫിലിം വർഷം Title കഥാപാത്രം കുറിപ്പുകൾ 1989 ദി എൻഡാഞ്ചേർഡ് ക്രിസ്റ്റിൻ പിക്കറിംഗ് ക്രൈംസ് ഓഫ് ക്രൈംസ് ഷെറി കട്ട്‌ലർ ദി റിവെഞ്ചർ മാരിസ 1993 മോണോലിത്ത് കത്യ പാവ്‌ലോവ ഡയറക്ട്-ടു-വീഡിയോ 1994 ഐ വിൽ ഡു എനിതിങ് ഡാൻസർ Scene deleted ഡിക്ക്വാഡ് ജൂയിസി ഹ്രസ്വചിത്രം ഒബ്ലിവിയോൺ ലാഷ് 1995 പ്രോജക്റ്റ് മെറ്റൽബീസ്റ്റ് ഡെബി ദി സീക്രെട്ട് ഫോഴ്സ് നഴ്സ് പ്രോജക്റ്റ് ഷാഡോചേസർ III റിയ അസ്റ്റോവ് ഡയറക്ട്-ടു-വീഡിയോ അണ്ടർ ദി ഹുല മൂൺ മായ ഗുണ്ടിഞ്ചർ 1996 ദി ലോർഡ് പ്രൊട്ടക്ടർ:ദി റിഡിൽ ഓഫ് ദി ചോസൺ ലേഡി ബെറിൽ ഒബ്ലിവിയോൺ 2: ബ്ളാക്ക്ലാഷ് ലാഷ് 1997 അമേരിക്കൻ ഹീറോ ജിപ്സി Unreleased എലിസ എലിസ ഹ്രസ്വചിത്രം മോർട്ടൽ കോംബാറ്റ്: ആനിഹിലേഷൻ സിൻഡൽ 1998 ഗുൻഷി ഗ്രേസ് 1999 മോളി മാക്സിൻ വൈൽഡ് വൈൽഡ് വെസ്റ്റ് മുനിഷ്യ 2000 ഒ ബ്രദർ വേയർ ആർട്ട് ദൗ?
സൈറൺ ദി സെൽ എല്ല ബെയ്‌ൻസ് 2004 ഫോർബിഡൻ വാരീയർ റെസ 2005 മാൻസ്ക്വിറ്റോ ഡോ. ജെന്നിഫർ അല്ലെൻ ടിവി മൂവി Kicking Screaming ജാനീസ് വെസ്റ്റൺ വാട്ട്സ് അപ് സ്കാർലെറ്റ്?